KIRJALLINEN KYSYMYS E-0775/03 esittäjä(t): María Sornosa Martínez (PSE) komissiolle. Altean (Alicante, Espanja) sataman laajennuksen kielteiset vaikutukset meren Posidonia-kasvustoon.



Virallinen lehti nro 268 E , 07/11/2003 s. 0131 - 0132



KIRJALLINEN KYSYMYS E-0775/03 esittäjä(t): María Sornosa Martínez (PSE) komissiolle (12. maaliskuuta 2003) Aihe: Altean (Alicante, Espanja) sataman laajennuksen kielteiset vaikutukset meren Posidonia-kasvustoon Kysymyksissä E-1486/02(1) ja E-1487/02(2) olen esittänyt komissiolle huolestuneisuuteni Espanjan itärannikon meren Posidonia-kasvuston (direktiivissä 92/43/ETY(3) suojeltu laji) nopeasta heikkenemisestä ja riittämättömästä suojelusta Espanjan viranomaisten taholta, erityisesti Serra Geladan alueella. Edellisissä kysymyksissä esittämiini seikkoihin on lisättävä Altean sataman laajentamishanke, jonka kielteisiä ympäristövaikutuksia erityisesti meren Posidonia-kasvustoon on laajasti selvitetty Alicanten ja Almerían yliopistojen tiedotteissa sekä WWF:n esittämässä valituksessa 2001/2210 (asiakirjat ovat komission hallussa). Komissio antoi 12. heinäkuuta 2002 vastauksen, jossa se sitoutui ottamaan asiassa yhteyttä Espanjan viranomaisiin, jotta meren Posidonia-kasvustoa suojeltaisiin riittävästi. Onko komissio jo saanut vastauksen Espanjan viranomaisilta kyseisen lajin suojelemisesta maan itärannikolla? Mitä komissio aikoo tehdä taatakseen direktiivin 92/43/ETY noudattamisen Altean sataman laajentamishankkeen yhteydessä ja Serra Geladan alueen tapauksessa? (1) EYVL C 301 E, 5.12.2002, s. 158. (2) EYVL C 301 E, 5.12.2002, s. 159. (3) EYVL L 206, 22.7.1992, s. 7. Margot Wallströmin komission puolesta antamayhteinen vastauskirjallisiin kysymyksiin P-0769/03 ja E-0775/03 (3. huhtikuuta 2003) Parlamentin jäsenen kirjallisessa kysymyksessä E-0769/03 esitetyistä seikoista on tehty kantelu, jota tutkiessaan komissio on pyytänyt Espanjan viranomaisia esittämään huomautuksia yhteisön lainsäädännön soveltamisesta kyseisessä tapauksessa. Komissio ei ole vielä saanut Espanjan viranomaisten vastausta. Komissio toteuttaa vastauksen pohjalta tarvittavat toimenpiteet varmistaakseen, että Espanjan viranomaiset noudattavat kyseissä tapauksessa yhteisön oikeutta ja erityisesti direktiiviä 85/337/ETY(1), sellaisena kuin se on muutettuna direktiivillä 97/11/EY(2), ja direktiiviä 92/43/ETY(3). Mitä tulee parlamentin jäsenen kirjallisessa kysymyksessä E-0775/03 mainitsemien kirjallisten kysymysten E-1486/02 ja E-1487/02 seurantaan, on mainittava, että komissio on analysoinut Espanjan viranomaisten antaman vastauksen ja todennut, että Espanjan viranomaiset olivat Välimeren rannikon hiekanotto- ja hiekkarantojen elvytyshankkeiden osalta soveltaneet direktiivejä virheellisesti, ja näin ollen on toteutettu tällaisia tapauksia varten määrätyt toimenpiteet. Toisaalta kaikkia meriluontotyyppejä varten vahvistettiin yleinen varauma tammikuussa 2003 Brysselissä järjestetyssä Välimeren aluetta koskevassa bio-maantieteellisessä seminaarissa. Äskettäin on perustettu kansallisista asiantuntijoista, komission edustajista ja muista yhteistyökumppaneista koostuva ad hoc -työryhmä pohtimaan perusteellisesti luontotyyppejä ja lintuja koskevien direktiivien soveltamiseen meriympäristössä liittyviä kysymyksiä. Näin ollen posidonia-kasvustojen (Posidonion oceanicae) elinympäristöjä eli luontotyyppiä 1120 koskevien jäsenvaltioiden ehdotusten riittävyys on ratkaistava ad hoc -työryhmän työskentelyn tulosten perusteella. (1) Neuvoston direktiivi 85/337/ETY, annettu 27 päivänä kesäkuuta 1985, tiettyjen julkisten ja yksityisten hankkeiden ympäristövaikutusten arvioinnista (EYVL L 175, 5.7.1985). (2) Neuvoston direktiivi 97/11/EY, annettu 3 päivänä maaliskuuta 1997, tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta (EYVL L 73, 14.3.1997). (3) Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992).